Duillier

Duillier estas komunumo en la distrikto Nyon en Kantono Vaŭdo, Svislando. Ĝi havis 1019 loĝantojn je la 31-a de decembro 2012.

 Geografio 
La komunumo Duillier situas sur malgranda monteto sude de la Ĵurasa Montaro super la Lago Lemano rekte norde de la distriktĉefurbo Nyon kaj 20 kilometrojn okcidentsudokcidente de la kantonĉefurbo Laŭzano. La komunumo konsistas el la vilaĝoj Bucleis kaj Duillier, la vilaĝeto Changins kaj diversaj izolitaj bienoj.Fonto: Reta mapo 1:20000 de Swisstopo

La teritorio de la komunumo etendiĝas sur areo de 4,11 km², de kiuj 6,3% estas kovritaj de arbaro, 75,7% servas por agrikulturo kaj 16,1% por setlado.
Fonto: Komunumdatumoj de la retejo de la Svisa Federacia Oficejo pri Statistiko, retejo konsultita la 5-an de novembro 2011

 Najbaraj komunumoj 
La komunumo Duillier limas en nordo al Genolier, en nordoriento al Coinsins, en oriento al Prangins, en sudo al Nyon, en okcidento al Trélex, kaj en nordokcidento al Givrins.

 Trafiko 
Tra Duillier pasas konekta vojo de Genolier al Nyon. La plej proksima alveturejo al la svisa aŭtovojo A1, kiu pasas tra la komunuma teritorio, estas Nyon situanta 1,5 kilometrojn nordoriente de la komunumo. Pere de la poŝtaŭtolinio de Nyon al Gimel la komunumo estas konektita al la publika transportreto.

 Historio 
La unua dokumenta mencio de Duillier datiĝas el la jaro 1145 kiel Duelliei. Dum mezepoko diversaj senjoroj inter kiuj la Senjoroj de Dullej menciitaj en la jaro 1145 kaj ek de 1166 la Abatejo Bonmont dividis inter si la teritorion de Duillier. La komunumo apartenis sub la berna regado de 1536 ĝis la Helveta Revolucio de 1798 al la Voktejo Nyon kaj ek de tiam al la samnoma distrikto.Fonto: Germain Hausmann: Duillier en Historia Leksikono de Svislando (2005-11-07)

 Notoj kaj referencoj 


 Eksteraj ligiloj 

 Oficiala retejo de la komunumo Duillier